
REPUBLIKA HRVATSKA
Trgovački sud u Zagrebu
Zagreb, Amruševa 2/II, desno (p.p. 455)
	55. St-2813/15

R E P U B L I K A    H R V A T S K A
	
R J E Š E N J E

Trgovački sud u Zagrebu po sucu tog suda Boženi Zajec, u pravnoj stvari podnositelja zahtjeva Financijska agencija, za provedbu skraćenog stečajnog postupka nad dužnikom HM PARTNER PROJEKT d.o.o., OIB: 79751567572, Sesvete, I. Ištvanićev odvojak 14, dana 25. srpnja 2016.
r i j e š i o    j e
			   	 
Obustavlja se skraćeni stečajni postupak nad dužnikom HM PARTNER PROJEKT d.o.o., OIB: 79751567572, Sesvete, I. Ištvanićev odvojak 14.  
 
Obrazloženje 

Financijska agencija podnijela je, na temelju odredbe čl. 444. st. 1. Stečajnog zakona (“Narodne novine” broj 71/15, dalje: SZ), zahtjev za provedbu skraćenog stečajnog postupka nad dužnikom HM PARTNER PROJEKT d.o.o., Sesvete, I. Ištvanićev odvojak 14. 
	
	S obzirom na to da su bile ispunjene pretpostavke, sud je zaključkom od 14. prosinca 2015. nad navedenim dužnikom pokrenuo skraćeni stečajni postupak te je, potom, 14. prosinca 2015. objavio oglas kojim je, među ostalim, pozvao vjerovnike dužnika najkasnije u roku od 45 dana od dana objave oglasa predložiti otvaranje stečajnog postupka i po pozivu suda predujmiti sredstva za namirenje troškova postupka.
	Republika Hrvatska, Ministarstvo financija, Porezna uprava, dostavila je 
18. siječnja 2016. podnesak kojim je, kao vjerovnik, predložila nad dužnikom otvoriti stečaj. Razvidno je da je poslovni subjekt HM PARTNER PROJEKT d.o.o., OIB: 79751567572, Sesvete, I. Ištvanićev odvojak 14, na dan 01. rujna 2015. u neprekidnoj blokadi duže od 60 dana evidentiranoj u Očevidniku redoslijeda plaćanja iznosa od 15.969.553,85 kn, ukupan dan blokade je 2298 dana, da vjerovnik ima tražbinu prema dužniku u iznosu od 352.906,85 kn, koja se temelji na knjigovodstvenom stanju duga na dan 31. prosinca 2015., a dan blokade 2403 dan, čime je Republika  Hrvatska,  Ministarstvo financija, Porezna uprava, učinila vjerojatnim postojanje tražbine prema dužniku. Nadalje, vjerovnik je obavijestio sud da dužnik ima u vlasništvu nekretnine i to: 
· zk. uložak br. 25872 k.o. Grad Zagreb I to : - stan oznake S1 u podrumu povr. 53,48 m2; parkirnog mjesta oznake PM8 povr. 11,50 m2; parkirnog mjesta oznake PM9 povr.11,50 m2, a sve na kčbr. 8234/34,
· zk. uložak br. 107984 k.o. Grad Zagreb i to zkčbr.8234/44 Livada Barutanski jarak povr. 49 m2 i zkčbr. 8234/45 Livada Barutanski jarak povr. 50m2, ukupne povr. 99m2,

· zk. uložak br.2320 k.o. Novalja-I, zkčbr. 1074/142 i to stan S1, prizemlje povr. 33,75 m2 sa loggiom povr. 10,90 m2, vrtom V-1 povr. 18,30 m2 te parkirnim mjestom P-1 povr- 12,50 m2 (ukupno neto korisno 46,89 m2), kao i stan S4-1. kat povr. 33,75 m2, sa loggiom povr. 10,30 m2 te parkirnim mjestom P-4 povr. 12,50m2 (ukupno neto korisno 44,61 m2).

Uvidom u ISPU i druge evidencije koje su dostupne utvrđeno je također i da je dužnik:
· vlasnik kratkotrajne imovine u ukupnom iznosu od 3.705.362,00 kn (proizvodnja u tijeku 2.070.001,00 kn; predujmovi za zalihe 57.377,00 kn; potraživanja od povezanih poduzetnika 40.483,00 kn; potraživanja od kupaca 1.262.021,00 kn; potraživanje od države i drugih institucija 77.013,00 kn; ostala potraživanja 15.550,00 kn i novac u banci i blagajni u iznosu od 182.917,00 kn, a sve prema Godišnjem financijskom izvještaju za velike, srednje i male poduzetnike (GFI-POD) – Bilanca (stanje na dan 31. prosinca 2010.).

Prema odredbi čl. 431. st. 1. SZ-a ako osobe ovlaštene za zastupanje dužnika po zakonu u roku od 15 dana ne podnesu popis imovine i obveza dužnika ili ako iz toga popisa proizlazi da dužnik ima imovinu koja nije dostatna za namirenje predvidivih troškova stečajnoga postupka te ako u roku od 45 dana nijedan vjerovnik ne predloži otvaranje stečajnoga postupka i ne predujmi sredstva za namirenje troškova postupka, smatrat će se da je dužnik nesposoban za plaćanje. U slučaju iz stavka 1. ovoga članka sud će po službenoj dužnosti donijeti rješenje o otvaranju i zaključenju skraćenoga stečajnog postupka. Odredbe članaka 132. i 133. te članaka 286. − 292. ovoga Zakona primijenit će se na odgovarajući način (stavak 2).
	Nadalje, odredbom čl. 433. SZ-a propisano je da ako nisu ispunjene pretpostavke za istodobno otvaranje i zaključenje skraćenoga stečajnog postupka u smislu odredbe članka 431. ovoga Zakona, sud će obustaviti skraćeni stečajni postupak i odgovarajućom primjenom općih odredbi stečajnoga postupka ovoga Zakona donijeti rješenje o pokretanju prethodnoga postupka odnosno otvaranju stečajnoga postupka.
	S obzirom na to da je Republika Hrvatska,  Ministarstvo financija, Porezna uprava, kao vjerovnik, koji je u smislu čl. 114. st. 3. SZ-a oslobođen plaćanja predujma za namirenje troškova stečajnog postupka iz čl. 114. st. 1. SZ-a, u roku 45 dana od dana objave oglasa, predložio otvoriti stečaj nad dužnikom te je obavijestio sud kako dužnik ima navedenu imovinu, koja je prema ocjeni suda dostatna za namirenje predvidivih troškova stečajnoga postupka, sud je na temelju odredbe čl. 433. SZ-a riješio kao u izreci. Skreće se pozornost kako će sud, po pravomoćnosti ovog rješenja, odgovarajućom primjenom općih odredbi stečajnoga postupka propisanih Stečajnim zakonom donijeti rješenje o pokretanju prethodnoga postupka odnosno otvaranju stečajnoga postupka.
				
U Zagrebu, 25. srpnja 2016.

SUDAC
Božena Zajec,v.r.
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH koja se podnosi u roku od 8 dana ovome sudu u 3 primjerka.  
za točnost otpravka ovlašteni službenik
Marija Lukić

